Ερωτηθείς αν η Ελλάδα βρίσκεται κοντά στη χρεοκοπία, ο Katainen αποκρίθηκε πως οι πολιτικοί που διακρίνονται από υπευθυνότητα δεν θα έπρεπε να μιλούν για αυτό δημοσίως. «Δεν είναι δυνατό να κάνουμε απλά υποθέσεις για τέτοια ζητήματα. Υπάρχουν πολλοί εκατομμυριούχοι επενδυτές που περιμένουν τους πολιτικούς να αρχίσουν τις εικασίες για την αναδιάρθρωση του χρέους για να αρχίσουν να ποντάρουν», είπε. Σύμφωνα με τον Φινλανδό πρωθυπουργό, είναι δουλειά των πολιτικών τώρα να κάνουν ό,τι περνάει από το χέρι τους για να εμποδίσουν την εξάπλωση της ελληνικής κρίσης σε άλλες χώρες.